โสมชบาจ๊ะจ๋า 19/07/62
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯเป็นประธานการประชุมใหญ่สามัญประจำปี มูลนิธิโรคหัวใจฯที่อาคารเฉลิมพระบารมี 50 ปีแพทยสมาคม วันที่ 22 ก.ค.เวลา 18.30 น.,ยามนี้ ครอบครัว เอมอร ศรีวัฒนประภา ปลาบปลื้มมากเพราะมีกำลังใจ ที่ เจ้าชายวิลเลียม และ เจ้าชายแฮร์รี ซึ่งทรงร่วมการแข่งขัน รอยัล โปโล ทุกปี ทรงให้เกียรติ จัดการแข่งขัน THE KING POWER ROYAL CHARITY POLO DAY 2019 เป็นนัดพิเศษเพื่อรำลึกถึง วิชัย ศรีวัฒนประภา ซึ่งให้การสนับสนุนการแข่งขันมาตลอด 4 ปีและปีนี้เป็นปีที่ 5,อยู่กับวงการฟุตบอลมาพักใหญ่ ก็มีข่าวว่าผู้จัดการฟุตบอลทีมชาติไทย บิ๊กโทนี่—กิติศักดิ์ จำปาทิพย์พงศ์ นักธุรกิจอสังหาฯ บริษัทเซ็นจูรี่ 21 (ประเทศไทย) กำลังเจรจาซื้อหุ้นสโมสร ฟุตบอลในอังกฤษ——ถ้าซื้อได้เพื่อนๆจะรักมากขึ้น ขอตามไปดูทุกแมตช์,ก่อนเข้าพรรษา ศักดิ์ชัย กาย บอกลากรุงเทพฯ ขึ้นไปกินนอนอยู่ในกุฏิวัดทุ่งศรีเมือง ที่อุบลฯ เพื่อช่วยหลวงพ่อทำเทียนพรรษา แล้วดีใจมาก ที่ปีนี้วัดทุ่งศรีเมืองได้แชมป์ประกวดเทียนพรรษา เพราะสวยหยดยกมาทั้งหิมพานต์วิมานสวรรค์,เผลอกินหนักช่วงหาเสียงเลือกตั้งเอาใจแม่ยกสระบุรี วัชรพงศ์ คูวิจิตรสุวรรณ จึงพุงยื่น ต้องหาสูตรมาลดน้ำหนักให้ควั่ก และอดๆอยากๆ บางวันแทบจะเป็นลม เพราะต้องกินไม่ให้เกิน 1,200 แคลอรี แต่ต้องออกพื้นที่เอาใจแฟนคลับภูมิใจทุกวัน,จัดโปรโมชันแรงไม่แพ้ปีก่อน ธาพิดา นรพัลลภ มีเซอร์ไพรส์ใหญ่ เอาใจคอลเลกเตอร์นาฬิกา ในงาน Central | ZEN International Watch PRE—Fair 2019 จนถึง 19 ส.ค. ที่แผนกนาฬิกาเซ็นทรัล และเซน ส่วนที่เซ็นทรัล บางนา เริ่ม 23 ก.ค.—4 ส.ค.,พญ.สุจิตรา สมบุญธรรม ต้องพักทริปเที่ยวแอดเวนเจอร์ไปอีกนาน เพราะหลังเดี้ยงจากหมอนรองกระดูก ต้องวิ่งหาหลายหมอและทำกายภาพเคร่งครัดมาก จึงงดออกงาน เพราะต้องนอนเร็วเพื่อตื่นมาออกกำลังในน้ำก่อนพระอาทิตย์ขึ้น——สูตรก่อนพระอาทิตย์ขึ้นนี่ ไม่ได้เกี่ยวกับหลังเลย แต่ คุณหมอเล็ก กลัวหน้าจะเป็นฝ้า ถ้าเจอแดด.,โสมชบา
ยามนี้ ครอบครัว เอมอร ศรีวัฒนประภา ปลาบปลื้มมากเพราะมีกำลังใจ ที่ เจ้าชายวิลเลียม และ เจ้าชายแฮร์รี ซึ่งทรงร่วมการแข่งขัน
เอมอร ศรีวัฒนประภา,เจ้าชายวิลเลียม,เจ้าชายแฮร์รี่,โปโล,วิชัย ศรีวัฒนประภา,โสมชบาจ๊ะจ๋า,โสมชบา